44. ΠΡΟΕΔΡΙΚΟΝ ΔΙΑΤΑΓΜΑ υπ' αριθ. 494 της 22/29 Ιουλ. 1975 (ΦΕΚ Α΄ 157) Περί αποφαινομένων οργάνων επί εκτελέσεως έργων αρμοδιότητος Γενικής Γραμματείας Αθλητισμού. Έχοντες υπ' όψει: 1.Τας διατάξεις: α)Του Ν.Δ. 397/1968 «περί επανασυστάσεως της Γενικής Γραμματείας Αθλητισμού και των αρμοδιοτήτων αυτής» (ΦΕΚ 101/1968, τ.Α΄). β)Του Β.Δ. 624/1968 "περί οργανώσεως και λειτουργίας των υπηρεσιών της Γενικής Γραμματείας Αθλητισμού" (ΦΕΚ 212/1968, τ.Α΄). γ)Των άρθρ. 19 και 20 του Ν.Δ. 1266/1972 «περί εκτελέσεως Δημοσίων Έργων" (ΦΕΚ 198/1972, τ. Α΄). δ)Του Ν.Δ. 216/1974 «περί συστάσεως Υπουργείου Προεδρίας Κυβερνήσεως» (ΦΕΚ 367/1974, τ.Α΄). 2.α)Την υπ’ αριθ. 10/11.11.1974 γνωμοδότησιν του Συμβουλίου Δημοσίων Έργων. β)Την υπ' αριθ. 526/1975 γνωμοδότησιν του Συμβουλίου Επικρατείας, προτάσει των Ημετέρων επί της Προεδρίας Κυβερνήσεως και επί των Δημοσίων ΄Εργων Υπουργών, απεφασίσαμεν και διατάσσομεν: Αρμοδιότης Άρθρ.1.-Αρμόδιοι όπως αποφαίνονται κατά τας διατάξεις του Ν.Δ. 1266/1972 "περί εκτελέσεως των Δημοσίων Έργων» (τόμ. 23 σελ. 130, 10) και των εις εκτέλεσιν αυτού εκδιδομένων Π.Δ/των επί έργων αρμοδιότητος της Γενικής Γραμματείας Αθλητισμού και των παρ' αυτής ελεγχομένων ή εποπτευομένων Νομικών Προσώπων Δημοσίου Δικαίου, είναι ο αρμόδιος επί θεμάτων της Γενικής Γραμματείας Αθλητισμού Υπουργός, όστις ασκεί απάσας τας αρμοδιότητας του Υπουργού Δημοσίων Έργων δια τα περί ων το παρόν Π.Δ/μα έργα, κατά τας περί Γενικής Γραμματείας Αθλητισμού διατάξεις και τα υπό του παρόντος οριζόμενα. Εποπτεία–Διεύθυνσις και επίβλεψις έργων Άρθρ.2.-1.Διευθύνουσα τα έργα Υπηρεσία είναι δια μεν την Γενικήν Γραμματείαν Αθλητισμού και τα υπ' αυτής ελεγχόμενα και εποπτευόμενα Νομικά Πρόσωπα Δημοσίου Δικαίου, μη διαθέτοντα ιδίαν Τεχνικήν Υπηρεσίαν, το Τμήμα Κατασκευών της Δ/νσεως Τεχνικών Υπηρεσιών της Γενικής Γραμματείας Αθλητισμού δια δε τα διαθέτοντα ιδίας Τεχνικάς Υπηρεσίας αι Υπηρεσίαι αύται. 2.Ιεραρχικώς Προϊσταμένη Αρχή (εποπτεύουσα υπηρεσία) της ως ανωτέρω οριζομένης Διευθυνούσης τα Έργα Υπηρεσίας, ορίζεται ο Γενικός Γραμματεύς Αθλητισμού όστις αποφαίνεται μετ' εισήγησιν της Διευθύνσεως Τεχνικών Υπηρεσιών της Γενικής Γραμματείας Αθλητισμού. 3.Επιβλέπων ορίζεται τεχνικός υπάλληλος της Γενικής Γραμματείας Αθλητισμού ή των υπό ταύτης εποπτευομένων Νομικών Προσώπων Δημοσίου Δικαίου, ή και ιδιώται μηχανικοί κατά τα εν άρθρ. 2 παρ. 2 του Ν.Δ. 1266/1972 ειδικώτερον οριζόμενα. Τεχνικόν Συμβούλιον Άρθρ.3.-1.Τεχνικόν Συμβούλιον είναι το συγκροτούμενον εκ των: (Αντί της σελ.646,517)Σελ.646,517(α) Τεύχος 630–Σελ. 119 155 Εξωσχολική Σωματική Αγωγή 32.Η.δ.44 α)Του Δ/ντού των Τεχνικών Υπηρεσιών της Γενικής Γραμματείας Αθλητισμού αναπληρουμένου υπό του νομίμου αναπληρωτού του. β)Ενός τεχνικού υπαλλήλου του Υπουργείου Δημοσίων Έργων, επί βαθμώ τουλάχιστον 4ω, οριζομένου μετά του αναπληρωτού του υπό του Υπουργού Δημοσίων Έργων. γ)Ενός διοικητικού υπαλλήλου της Γενικής Γραμματείας Αθλητισμού επί βαθμώ τουλάχιστον 4ω, οριζομένου μετά του αναπληρωτού του υπό του Γενικού Γραμματέως Αθλητισμού. δ)Ενός εκπροσώπου του Τεχνικού Επιμελητηρίου της Ελλάδος, οριζομένου μετά του αναπληρωτού του υπό της Διοικήσεως αυτού και ε)Ενός τεχνικού υπαλλήλου της Γενικής Γραμματείας Αθλητισμού οριζομένου, μετά του αναπληρωτού του, υπό του Γενικού Γραμματέως Αθλητισμού. 2.Το Συμβούλιον, ούτινος προεδρεύει ο κατά βαθμόν ανώτερος και εν ισοβαθμία ο αρχαιότερος εκ των εχόντων την ιδιότητα των Δημοσίων Υπαλλήλων μελών του ευρίσκεται εν απαρτία παρόντων τριών τουλάχιστον εκ των μελών αυτού αποφασίζει δε δια πλειοψηφίας των τριών πέμπτων του όλου αριθμού των μελών αυτού. Χρέη Γραμματέως του Συμβουλίου εκτελεί υπάλληλος της Διευθύνσεως Τεχνικών Υπηρεσιών της Γενικής Γραμματείας Αθλητισμού οριζόμενος μετά του αναπληρωτού του, υπό του Γενικού Γραμματέως Αθλητισμού. Τα θέματα εισηγούνται εις το Συμβούλιον οι Προϊστάμενοι των αρμοδίων, κατά περίπτωσιν, Τμημάτων της Δ/νσεως Τεχνικών Υπηρεσιών της Γενικής Γραμματείας Αθλητισμού παριστάμενοι κατά τας συνεδριάσεις αυτού, άνευ ψήφου, ή οι Προϊστάμενοι των Τεχνικών Υπηρεσιών των υπό της Γενικής Γραμματείας Αθλητισμού, εποπτευομένων Νομικών Προσώπων Δημοσίου Δικαίου εφ' όσον υφίσταται παρ' αυτοίς αντίστοιχος Υπηρεσία. Το Τεχνικόν Συμβούλιον γνωμοδοτεί εις πάσαν υπό του νόμου προβλεπομένην περίπτωσιν. Σελ.646,518(α) Τεύχος 630–Σελ. 120 3.Προκειμένης γνωμοδοτήσεως, επί θεμάτων μελετών ιδιαιτέρως, σημαντικών κατά την κρίσιν του αρμοδίου επί θεμάτων Αθλητισμού Υπουργού, δύνανται καλούμενοι παρ' αυτού να μετέχουν μετά, ή άνευ ψήφου καθηγηταί ανωτάτων σχολών, πολυτεχνικών ή πανεπιστημιακών κλπ. ή πρόσωπα εγνωσμένης ανωτέρας επιστημονικής ή τεχνικής καταρτίσεως της ημεδαπής ή αλλοδαπής. Παρεκκλίσεις Άρθρ.4.-1.Παρεκκλίσεις από των κειμένων περί εκτελέσεως Δημοσίων Έργων διατάξεων, της παρ. 2 του άρθρ. 11 του Ν.Δ. 2386/53 "περί ενοποιήσεως και αποκεντρώσεις των Τεχνικών Υπηρεσιών του Κράτους" ως ισχύει εγκρίνονται δι' αποφάσεως του αρμοδίου επί θεμάτων Γενικής Γραμματείας Αθλητισμού Υπουργού μετά γνώμην του κατά το άρθρ. 3 του παρόντος Τεχνικού Συμβουλίου. 2.Αι διακηρύξεις διεθνών δημοσίων διαγωνισμών επί έργων προβλεπομένων υπό του παρόντος εγκρίνονται υπό του αρμοδίου επί θεμάτων της Γενικής Γραμματείας Αθλητισμού Υπουργού. Πρότυπα Συμβατικά τεύχη Άρθρ.5.-Αναλύσεις τιμών, πρότυποι τεχνικαί προδιαγραφαί και πρότυπα συμβατικά τεύχη δι' ειδικά έργα αρμοδιότητος Γενικής Γραμματείας Αθλητισμού και των υπό ταύτης εποπτευομένων φορέων, μη περιλαμβανόμενα εις τα γενικής φύσεως τοιαύτα τεύχη του Υπουργείου Δημοσίων Έργων, περί ων η παρ. 3 του άρθρ. 19 του Ν.Δ. 1266/1972, εγκρίνονται υπό του Γενικού Γραμματέως Αθλητισμού μετά γνώμην του Τεχνικού Συμβουλίου του άρθρ. 3 του παρόντος. 156 32.Η.δ.44 Εξωσχολική Σωματική Αγωγή Aίτησις θεραπείας–Γνωμοδοτικόν Συμβούλιον Άρθρ.6.-1.Επί αιτήσεων θεραπείας κατά τας διατάξεις του Ν.Δ. 1266/1972 επί διαφορών ανακυπτουσών κατά την εκτέλεσιν των περί ων το παρόν Π.Δ/μα έργων, αποφαίνεται ο αρμόδιος επί θεμάτων της Γενικής Γραμματείας Αθλητισμού Υπουργός μετά γνώμην Συμβουλίου απαρτιζομένου εκ των κάτωθι: α)Ενός Τεχνικού υπαλλήλου του Υπουργείου Δημοσίων Έργων, επί βαθμώ 2ω οριζομένου μετά του αναπληρωτού του υπό του Υπουργείου Δημοσίων Έργων. β)Ειδικού Συμβούλου παρά τω Υπουργείω Προεδρίας Κυβερνήσεως ή ανωτέρου υπαλλήλου του αυτού Υπουργείου, οριζομένου μετά του αναπληρωτού του υπό του Υπουργού Προεδρίας Κυβερνήσεως. γ)Ενός Τεχνικού υπαλλήλου της Γενικής Γραμματείας Αθλητισμού ή του Οργανισμού Προγνωστικών Αγώνων Ποδοσφαίρου ή του Οργανισμού Διεξαγωγής Ιπποδρομιών Ελλάδος διπλωματούχου Μηχανικού πείρας ανωτέρας των 15 ετών, οριζομένου μετά του αναπληρωτού του υπό του αρμοδίου Υπουργού. Εισηγητής άνευ ψήφου του ως άνω γνωμοδοτικού Συμβουλίου είναι ο Δ/ντής Τεχνικών Υπηρεσιών της Γενικής Γραμματείας Αθλητισμού. Χρέη Γραμματέως του Γνωμοδοτικού Συμβουλίου εκτελεί υπάλληλος της Δ/νσεως Τεχνικών Υπηρεσιών της Γενικής Γραμματείας Αθλητισμού οριζόμενος μετά του αναπληρωτού του υπό του Γενικού Γραμματέως Αθλητισμού. Αι αιτήσεις θεραπείας απευθύνονται και επιδίδονται εις την Γενικήν Γραμματείαν Αθλητισμού μη απαιτουμένης της κοινοποιήσεώς των εις τον Υπουργόν Δημοσίων Έργων. 2.Εις το κατά την προηγουμένην παράγραφον Γνωμοδοτικόν Συμβούλιον δύναται να παραπεμφθή προς γνωμοδότησιν παρά του Υπουργού και παν θέμα της αρμοδιότητος αυτού σχετιζόμενον προς έργα της Γενικής Γραμματείας Αθλητισμού πλην των περιπτώσεων καθ' ας αρμόδιον τυγχάνει το Τεχνικόν Συμβούλιον του άρθρ. 3 του παρόντος. Εις τον Ημέτερον Υπουργόν Προεδρίας της Κυβερνήσεως, ανατίθεμεν την δημοσίευσιν και εκτέλεσιν του παρόντος Δ/τος.